
Z A P I S N I K


s 42. sjednice Vijeća Gradske četvrti Sesvete, održane 13. studeni 2020 ., s početkom u 17,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

 Petar Bajan, Antun Bošnjaković, Marko Brkić, Željko Grbavac, Mira Halapa, Ivan Jakšetić, Jurica Jug, Stjepan Kezerić, Damir Kostanjski, Vladimir Marić, Mladen Šturlić-Tupek, Zlata Trošelj, Nataša Vučkov.

Nazočni radno:
- Borko Samec - glavni i odgovorni urednik portala Sesvete Danas
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti, sve radno nazočne, zahvaljuje na odazivu i konstatira da je prisutno 13 članova Vijeća. Dalje navodi da je članovima Vijeća e-poštom poslan zapisnik s 41. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen s 12 glasova „za“ i 1 suzdržan.

/ Maja Buljubašić dolazi na sjednicu u 17,08/

Predsjednik je potom iznio prijedlog dnevnog reda 42. sjednice Vijeća Gradske četvrti Sesvete i zamolio članove Vijeća, ako imaju kakve primjedbe ili prijedloge, da ih iznesu.

Vladimir Marić zatražio je dopunu dnevnog reda za davanje mišljenja o prijedlogu naplaćivanje parkinga u Ninskoj ulici.

/ Željko Blažinović dolazi na sjednicu u 17,10/

Stjepan Kezerić stavio je na glasanje prijedlog dopune dnevnog reda. 
Vijeće je glasalo s 3 glasa „za“ ,11 protiv i 1 suzdržan te isti nije prihvaćen.

Stjepan Kezerić stavio je na glasanja predloženi dnevni red za 42. sjednicu Vijeća, kojeg je Vijeće s većinom glasova prihvatilo.

DNEVNI RED :

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2020.
2. Razno


/ Prelazi se na rad po dnevnom redu /

Ad 1)

Stjepan Kezerić navodi da je svima dostavljen Prijedlog Zaključka o izmjeni Plana komunalnih aktivnosti Gradske četvrti u 2020., te je otvorio raspravu.

	Vladimir Marić postavio je upit za područni objekt Iver dječjeg vrtića „Šegrt Hlapić“ u Sesvetskom Kraljevcu da li je to uređenje postojećeg igrališta ili izgradnja novog igrališta te za street workout igralište u Popovcu u iznosu od 300,000,00 kuna.
	Stjepan Kezerić odgovorio je da je street workot u Popovcu bio u planu te je bio izbačen zbog nemogućnosti realizacije ali sada je ubačen jer Podružnica Zrinjevac može odraditi do kraja 2020. godine.
	Stipe Jurić nadovezao se da je ravnateljica dječjeg vrtića „Šegrt Hlapić“ zatražila dopunu multifunkcionalnih dječjih sprava na igrališta u područnom objektu Iver te da će također Podružnica Zrinjevac odraditi to do kraja godine.
	Željko Grbavac postavio je upit vezano za pozornicu u Kašini.
	Stjepan Kezerić odgovorio je da je to još zatraženo od prošlog saziva vijeća mjesnog odbora te da nisu mogli dobiti građevinsku dozvolu za natkrivanje cijelog podesta jer je dio na zemljištu u vlasništvu crkve. 
	Stipe Jurić nadovezao se da je izgradnja pozornice zatražena još 2016. godine od tadašnjeg župnika u Kašini za obljetnicu Sv. Petra i  Pavla te se onda napravio podest koji s 2 metra ulazi u crkvenu zemlju. Naknadno je zatražena nadstrešnica od Vijeća Mjesnog odbora Kašina te je Vijeće Gradske četvrti Sesvete podržalo prijedlog, no međutim bio je problem jer sam objekt nije legaliziran pogotovo jer je još nadograđen sanitarni čvor te se moralo ići u legalizaciju objekta kako bi se za nadstrešnicu mogla zatražiti građevinska dozvola. Vijeće Mjesnog odbora Kašina nije pribavilo suglasnost od tadašnjeg župnika da bi se mogla u cijeloj dužini napraviti nadstrešnica te se onda projektiralo kako se moglo da nadstrešnica bude legalna. Sada je Vijeće Mjesnog odbora Kašina uspio dobiti suglasnost od novog župnika te će se projektirati nastavak nadstrešnice preko cijelog podesta.

/ Ivanka Greguranić dolazi na sjednicu u 17,15/
	
Damir Kostanjski postavio je upit vezano za izradu projektne dokumentacije za uređivanje prometnice u Ulici Augusta Šenoe, od Glavne ceste do Dječjeg vrtića. 
	Stipe Jurić je odgovorio je da se sada ide isključivo u rekonstrukciju prometnice u dužini 750 metara od ulaska u Vugrovec do Ulice Kuntaš.

Kako nije bilo primjedbi Vijeće je većinom glasova, s 13 glasova „za“, 1 „protiv“ i 2 suzdržana  glasa donijelo.

Zaključak 
o izmjeni Plana komunalnih aktivnosti Gradske četvrti Sesvete u 2020.

/ Zaključak se prilaže zapisniku sjednice /

Ad 2)
	
Stjepan Kezerić otvorio je raspravu.
	Vladimir Marić kazao je da je početkom ovog tjedna bio pozvan na sastanak vezano za dječji vrtić u Sesvetskom Kraljevcu, ali je bio spriječen doći te je zatražio kratko da mu se podnese izvještaj što je dogovoreno.
	Stipe Jurić odgovorio je da su djelatnici nadležnog Ureda za prostorno uređenje i izgradnju grada rekli da je 2/3 u vlasništvu Grada, a 1/3 u vlasništvu crkve i privatnih vlasnika te da sada idu u ishođenje lokacijske dozvole koja bi trebala biti do kraja ovog mjeseca pa da se onda ide u postupak procjene zemljišta i otkup istog.
	Vladimir Marić postavio je upit vezano za Branimirovu.
	Stjepan Kezerić odgovorio je kako većina izvlaštenja je odrađena. Početkom 2021. godine planira se krenuti s radovima na bilo kojoj dionici koja prva bude u potpunosti riješena.
	Željko Blažinović apelira da nije zadovoljan sa napretkom dječjeg vrtića u Sesvetskom Kraljevicu želi pismeno vremenske rokove početka izgradnje. Također želi da se pozovu nadležni iz Gradskog ureda za obrazovanje na sljedeću sjednicu za dječji vrtić u Kašini i Belovaru.

/ Ivanka Greguranić odlazi sa sjednice u 17,23/

	Stjepan Kezerić odgovorio je kako su dobili potpuni odgovor što se tiče dječjeg vrtića u Sesvetskom Kraljevcu te da nema potrebe dodatno tražiti očitovanje, a što se tiče dječjeg vrtića u Kašini i Belovaru pozvati će se nadležni iz Gradskog ureda za obrazovanje.
	Ivan Jakšetić postavio je upit vezano za nasip koji se nalazi na dionici nove Branimirove. 
	Stjepan Kezerić odgovorio je da su angažirani najbolji arhitekti koji će sigurno naći najbolje rješenje.
	Nataša Vučkov apelira da se i otkupi sva zemlja na dionici nove Branimirove Grad nema sredstava da se izvedu radovi. Grad Zagreb je u lošoj financijskoj situaciji uoči potresa i COVID-19 virusa,
	Stjepan Kezerić nadovezao se da bi se trebalo krenuti raditi već početkom iduće godine na jednoj od dionica koja će biti u cijelosti otkupljena.
Jurica Jug također se nadovezao kako čovjek na trasi na početku nove Branimirove sređuje parking.
Stjepan Kezerić kazao je da će Grad stupit u posjed zbog izvlaštenja bez obzira na to što sređuje parking.
Ivan Jakšetić je izvijestio kako je predviđeno 15.000.000.00 kuna za dvije etape izgradnje Branimirove. Također  je kazao da svako selo u RH povlači sredstva iz EU fondova za odvodnju i kanalizaciju te predlaže da bi se mogla i Branimirova raditi preko EU fondova.
Vladimir Marić postavio je upit za nagazne rampe na prijelazima preko pruge u Sesvetskom Kraljevcu koje su trebale ići preko EU fondova za rekonstrukciju pruge Dugo Selo -  Križevci.
Stjepan Kezerić odgovorio je da će se tražiti očitovanje HŽ infrastrukture.

Daljnje rasprave nije bilo, te je Vijeće završilo s radom u 17,33.

KLASA: 026-02/20-001/172
URBROJ: 251-06-11-12-20-2
Sesvete, 17. studeni 2020. 

